Chungkina
Chungkina sive urbs Chongqingensis (Sinice 重庆 seu translitteratione pinyin Chóngqìng) est urbs Sinarum et provincia a se ipsa. Ab anni 1937 usque in 1945, bello saeviente, Pechino a Iaponensibus obsesso, Chungkina fuit urbs capitalis Sericae omnis.

Ex urbicula Geleshan megalopolis Chungkinae oriri censetur ferculum Lazi ji ("pullinum e capsicis") gastronomiae Sichuanensis.

Clima 
Urbi Chongqingensi clima est subtropicum humidum per enumerationem Köppen–Geiger, hippalo Asiae orientalis agente, aestatibus longis humidisque et inter calidissimas Sericae omnis, hiemibus mitioribus sed admodum nebulosis; temperatura aëris media mense Ianuario 8° atque mensibus Iulio et Augusto 28.3°, minima inter 6° et 25°, maxima inter 10° et 33°, sed minima extrema usque hodie nota −1.8° die 15 Decembris 1975, maxima extrema 43° die 15 Augusti 2006; pluviis mense Ianuario ad 20 mm tantum, mense Iunio non minus quam 194 mm, anno toto ad 1 108 elevatis; diebus pluviosis per annum totum fere 191 incidentibus; humiditate relativa inter mensuras 74% et 85% reperta, horis solis fulgentis mensibus Decembri et Ianuario 20 tantum, mense Iulio 167, per annum totum 955 tantum relatis.

Notae

Bibliographia 
 "Chungking" in Carl Crow, The travelers' handbook for China. 3a ed. (Novi Eboraci: Dodd, Mead, 1921) p. 184 Textus

3011 Chongqing

Nexus externi 

!
Urbes milies milium incolarum
Urbes olim capitales
Loci habitati provinciae Sichuan
Portus Caerulei fluminis